# Susana Escudero

Susana Escudero (Palentzia, 1972) zientzia-dibulgazioan espezializatutako kazetari eta komunikatzaile espainiarra da.

## Biografia

Ingeles Filologian lizentziatu zen 1995ean Gaztela eta Leongo Unibertsitatean, baina ikasketak 1990ean hasi zituenean, kazetaritzan hasi zen lanean aldi berean. Palentziako Kultur eta Unibertsitate Elkartearen (ACUP) laguntzari esker, karrerako lehen mailan Radio Nacionalean unibertsitateko gaiei buruzko programa bat egin ahal izan zuen, Carmen Cuestarekin batera. Karrerako bigarren mailan, 1991n, irratia egiten jarraitu zuen Antena 3 Radio-n, "Con Folios y a lo loco" saioan, eta udako praktika batzuekin jarraitu zuen Antena 3 Radio Palencian 1992an.
Une horretatik aurrera irratian jarraitu zuen lanean, 2000. urtean etenaldi labur bat izan ezik. Orduan, Madrilgo diskoetxe batean lan egin zuen hilabete batzuetan, eta handik Granadara joan zen. Han ere zerbait egin zuen Localia TVn. 2006an, Emilio García zientzia-komunikatzaile eta -dibulgatzailea ezagutu zuen, eta orduantxe hasi zen hedapen eta komunikazio zientifikoko irratsaioak egiten. Horretan aritu da ordutik.
2017an Antropologia Forentseari buruzko Masterra egin zuen Granadako Unibertsitatean, eta bere Master Hamaierako Lana honi buruzkoa izan zen: hedabideek "Momias" erakusketa, Granadako Zientzien Parkean antolatu zena, nola tratatu zuten .

## Ibilbide profesionala

Cadena Ser Palencia-ko A vivir que son dos días programan lanean hasi zenetik, Cadena Dial Palenciako koordinatzaile gisa egoera profesional egonkorrago batera igaro zen, eta bertan egon zen 2005era arte. Une horretan, Madrilgo diskoetxe batera joan zen hilabete batzuetan, eta handik Radio Granadan lan egitera joan zen, Ser katean. Hor bi denboraldi eman zituen lanean hainbat programatan, besteak beste Hoy por Hoy, edo Localia TVko programa kultural batean.
2002an Canal Sur Radion hasi zen lanean, bere informazio-magazineko zuzendari gisa.
Zientziarekin lehen harremana Antxon Alberdi IAA-CSICeko zuzendariaren eta Emilio Garcíaren bidez izan zuen, eta haiekin harremanetan jarri zen astronomiari buruzko programa bat egiteko. Hala, 2011tik aurrera eta Emilio Garciarekin elkarlanean, eduki zientifikoak gehitzen hasi ziren eta bi denboraldiz egon ziren "A 8 minutos luz" tartean. Ondoren, "El platillo alpujarreño" espazioa sortu zuten, "La hora del verano" programaren barruan. Bertan, materia ilunari, zulo beltzei, planetei eta abarri buruz hitz egiten zuten.
Ondoren, Radio Andalucía Información (RAI) entretenimenduko eta dibulgazio zientifikoko programa bat egin zuten, "El Radioscopio", magiaren bidez zientziarekin lotutako gaiak lantzen zituena. Programa honek 10 urte iraun zuen.
Hala ere, zientziari buruzko saio horiekin batera, ez du utzi 2017an hasi zuen Radio Granadako albistegien koordinatzaile lana.
Naukas programaren parte da eta 2017an El Radioscopiotik zuzeneko saio bat emititu zuten. 2018an zoologia, astronomia, antropologia eta abarri buruzko blog batekin hasi zen. eta 2018an Bilbon Naukas-en egin zuen bere lehenengo konferentzia "La mujer más fea del mundo"eta Iruñean "Mis terrores favoritos".
2017an eman zuen bere lehen dibulgazio-hitzaldia "Desgranando ciencia"-n, Oscar Huertasekin, eta 2019an, Emilio García, Manuel González eta Natalia Ruiz Zelmanovich-ekin batera, "El Enigma Agustina” proiektuan parte hartu zuen, hiru formatutan.
2021ean Guillermo Perisekin hitzaldia eman zuen Naukasen, "JB55 eta XIX. mendeko banpiroak" izenburupean, genetika eta antropologiari buruz.
Era berean, 2019an Naukas Cordoba izenarekin jaio zen Las que cuentan ciencia proiektuaren parte da, baina marka independente bihurtu da, erabat femeninoa.
Kazetaritza- eta dibulgazio-lanez gain, kazetaritzari eta komunikazioari buruzko prestakuntza-ikastaroak ere ematen ditu, Carlos Centeno Granadako Unibertsitateko Komunikazioa Kudeatzeko Bulegoko zientzia-dibulgazioko arduradunarekin batera.

## Kongresuak eta jardunaldiak

Besteak beste, jardunaldi eta kongresu hauetan parte hartu du:
* 2021. Encuentro Comunicar Ciencia en Red 2021 topaketan, Gaztela-Mantxako Unibertsitateak antolaturik, 2021eko urriaren 28an eta 29an, honako tailer honetan: Irratia. Zientzia zure belarrientzat.
* 2021. Un año de periodismo en pandemias" hitzaldi zikloan.
* 2022. Ciencia en redes. Más Ártico en menos palabras: cuando la ciencia nos abriga. José María Montero eta Susana Escudero, Canal Sur.
* 2023. Naukas, Bilbo. Granjas de cadáveres.

## Sariak eta aitorpenak

* 2016. Brontzezko Prismas saria "Manipulación de la memoria" irratsaioarentzat, Radio Andaluciaren El radioscopion emititua.
* 2018. Brontzezko Prismas Saria Irratsaio Onenarentzat “Radioscopio: viaje a Lovaina” lanagatik, García Gómez-Caro-rekin eta José M. Alvarez Estévez-ekin.
* 2018. Premio Andalucía de Periodismo..XXXIII. edizioa. Andaluziako Juntak eman dio El Radioscopio programari, Susana Escuderok zuzenduta.
* 2019. Prismas saria El Enigma Agustina proiektuagatik.

## Erreferentziak

* ↑ Escudero, Susana. «Susana Escudero, autor en Naukas» Naukas.
* 1 2 3 4 5 6 7 8 9 10 11 Plaza, José Antonio. (2022-01-29). «Susana Escudero: "La ciencia debe conocer y comprender mejor el mundo de la comunicación y el periodismo"» Naukas.
* 1 2 3 Gil, Lydia. (2019-11-01). «Susana Escudero, periodista | #MujeresDivulgadoras 3ª ed.» Social Media en Investigación - Un proyecto de Lydia Gil.
* ↑ «El Radioscopio - Podcast en iVoox» iVoox.
* 1 2 Alonso, María. (2017-12-14). «"Está en manos de las instituciones que la ciencia sea en Granada como el rock"» Granada Hoy.
* ↑ El catedrático de la Universidad de Granada Miguel Botella presenta su 'Historia de la Antropología Física Española'. 13 de marzo de 2023.
* 1 2 Tomé, César. (2023-09-15). «Naukas Bilbao 2023 en directo» Cuaderno de Cultura Científica.
* ↑ Córdoba Ciencia. (2025-02-13). Las que cuentan la ciencia 2025 - Susana Escudero 'El eslabón perdido'. (Noiz kontsultatua: 2025-03-06).
* ↑ ENCUENTRO “COMUNICAR CIENCIA EN RED” 2021 Universidad de Castilla – La Mancha, 28 y 29 de octubre de 2021. 2021.
* ↑ Ciclo de conferencias: 2021 Un año de periodismo en pandemia. Fundación Española para la Ciencia y la Tecnología (FECYT) y Asociación Española de Comunicación Científica (AECC). ( 2021.
* ↑ AEC2. (2022-05-06). «Ciencia en Redes 2022» AEC2.
* ↑ (Gaztelaniaz) Sánchez, Ascensión. (2016-10-16). «Tres socios de la AECC, ganadores de Premios Prismas 2016» AEC2 (Noiz kontsultatua: 2025-03-06).
* ↑ «Los Premios Prismas reconocen la variedad en la divulgación científica» El Ideal Gallego.
* ↑ «La Junta concede los Premios Andalucía de Periodismo en su XXXIII edición» Junta de Andalucía.

## Kanpo loturak

* Desgranando ciencia
* Radioscopio [Podcast]. 2025eko otsailaren 21ean kontsultatua
* Morrón Ruiz de Gordejuela, Laura (2025eko otsailaren 17a). Gigantas en Verso. Susana Escudero. 2025eko otsailaren 21ean kontsultatua.
* Lluis Montoliu (2021eko urtarrilaren 24a), Cápsulas de tiempo. 2025eko otsailaren 21ean kontsultatua.
* Datuak: Q117185006